Diari Oficial de la Generalitat Valenciana


Sumari del DOGV 9887, del 08-07-2024 (2024/6303)

Anunci Mancomunitat Serveis de Benestar Social La Comuna sobre l'inici del tràmit de consulta pública de L'Ordenança General Reguladora dels Preus Públics d'esta Mancomunitat que té per objecte l'aprovació del projecte de l'ordenança reguladora dels preus públics de la Mancomunitat de Serveis de Benestar Social La Comuna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/6303


Organisme emissor
:   Mancomunitat de Serveis de Benestar Social

Tipus de document
:   Anunci

Anunci Mancomunitat Serveis de Benestar Social La Comuna sobre l'inici del tràmit de consulta pública de L'Ordenança General Reguladora dels Preus Públics d'esta Mancomunitat que té per objecte l'aprovació del projecte de l'ordenança reguladora dels preus públics de la Mancomunitat de Serveis de Benestar Social La Comuna. [2024/6303]  
De conformitat amb el previst en l'article 133.1 de la Llei 39/2015, d'1 d'octubre, del Procediment Administratiu Comú de les Administracions Públiques, amb l'objectiu de millorar la participació dels ciutadans en el procediment d'elaboració de normes, amb caràcter previ a l'elaboració del projecte de Reglament sobre De Registre Municipal d'Associacions, es recapta l'opinió dels subjectes i de les organitzacions més representatives potencialment afectats per la futura norma sobre:  
a) Els problemes que es pretenen solucionar amb la iniciativa.  
b) La necessitat i l'oportunitat de la seua aprovació.  
c) Els objectius de la norma.  
d) Les possibles solucions alternatives regulatòries i no regulatòries.  
  
D'acord amb la Llei 4/2023, de 13 d'abril, de Participació Ciutadana i Foment de l'Associacionisme de la Comunitat Valenciana, més concretament l'Article 15:  
«1. Amb caràcter previ a l'elaboració d'un projecte o avantprojecte de llei o de reglament, s'oferirà a la ciutadania informació sobre els seus antecedents, els problemes que es pretenen solucionar amb la nova regulació, la necessitat i l'oportunitat de la seva aprovació, els objectius, les possibles solucions alternatives, i tota la informació que pugui ajudar la ciutadania a formar-se una opinió sobre la problemàtica. Els instruments de planificació també se sotmetran a aquesta consulta. Per a fomentar la participació de la ciutadania, durant el procés de consulta pública prèvia es recolliran les aportacions de les persones i de les organitzacions potencialment afectades per la futura norma.   
2. L'obertura del tràmit de consulta pública prèvia es publicarà en el Diari Oficial de la Generalitat Valenciana almenys un dia abans del seu inici, indicant el termini en el qual el tràmit estarà disponible.   
3. Així mateix, es podrà realitzar el procés de consulta pública prèvia en relació amb qualsevol proposta, actuació o decisió, programes o polítiques d'actuació sectorial en l'aplicació de la qual pugui ser rellevant informar, debatre o conèixer l'opinió ciutadana mitjançant la col·laboració i interacció entre la ciutadania i les institucions públiques.   
4. Finalitzat el termini de consulta, es donarà publicitat als seus resultats en el portal de participació de la Generalitat.»  
  
Els ciutadans, organitzacions i associacions que així ho consideren poden fer arribar les seues opinions sobre els aspectes plantejats en el següent qüestionari durant el termini de 15 dies naturals a comptar des de l'endemà al de publicació del present anunci al Diari Oficial de la Generalitat Valenciana, mitjançant la seua presentació en qualsevol dels llocs indicats en l'article 16 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Motivació de la necessitat.  
L'objecte de la present Ordenança és desenvolupar la normativa general i establir l'àmbit i el procediment d'exigència de preus públics dels Serveis que presta La Mancomunitat de Serveis de Benestar Social La Comuna, d'acord amb les disposicions que resulten d'aplicació.  
Problemes que es pretenen solucionar amb la iniciativa.  
Aquesta Mancomunitat no té una normativa general que regule els Preus públics. Des de fa alguns anys hi ha hagut un important increment de serveis i activitats que es presten de manera gratuïta a la població, la qual cosa provoca serioses dificultats a l'hora de realitzar un pressupost econòmic anual que done cobertura econòmica a tota l'activitat a realitzar durant l'any.   
  
  
Necessitat i Oportunitat de la seua aprovació  
Fent ús de les facultats conferides per l'article 127 del Text Refós de la Llei reguladora de les Hisendes Locals, aprovat per Reial decret legislatiu 2/2004, de 5 de març, la Mancomunitat de Serveis de Benestar Social la Comuna podrà establir i exigir Preus Públics, que es regularan pel que es disposa en els articles 41 a 47 del citat Text Refós, per la Llei 8/1989, de 13 d'abril, de Taxes i Preus Públics i pel preceptuat en aquesta Ordenança. Tot allò, també de conformitat amb l'article 20 dels Estatuts de la Mancomunitat de Serveis de Benestar Social La Comuna.  
  
Objectius de la norma  
a. La millora en l'eficiència respecte a l'establiment dels preus públics com a contraprestacions per la prestació de serveis i activitats municipals.  
b Finançar la despesa pública generada per l'execució dels serveis i activitats municipals que són de sol·licitud o recepció voluntària per a la població, que és al seu torn usuària i beneficiària.   
  
Possibles solucions alternatives regulatòries i no regulatòries  
No existeixen.  
  
Els suggeriments que efectuen les persones o organitzacions més representatives potencialment afectades, en el termini indicat, es presentaran exclusivament a través de la seu electrònica de la Mancomunitat.  
  
Sant Joanet, 26 de juny de 2024.- La presidenta: Rafaela Aliga Sendra.